钦定古今图书集成/明伦汇编/氏族典/第214卷 > 何去非
## 钦定古今图书集成/明伦汇编/氏族典/第214卷 > 何去非

按《浦城县志》：“去非，字正通，学问该博，有深识，屡举进
士不第。元丰五年，神宗临轩策士，曾巩奏得累举之
士一人，所对论用兵之要，天子览而异之，御集英殿
赐第，乃得去非名，因拟左班殿直，迁左侍禁中武学
教谕，使校兵法七书，寻擢博士。元祐四年，苏轼力荐
于朝，乞换文资，别加擢用。诏加承奉郎，博士如故。岁”
馀，为徐州教授。秩满，知富阳县，发奸摘伏，政号“神明。”
奏最，改通直郎、通判沧州。绥抚流移，民赖以安。除司
农寺丞，恳求补外，改庐州通判，卒。